Els Bombers descarten estabilitzar l’incendi de Ribera d’Ebre aquesta nit | ACN | Vinebre | Societat | El Punt Avui
Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit + Els Bombers descarten estabilitzar l’incendi de Ribera d’Ebre aquesta nit E-mail
Vinebre - 27 juny 2019 23.12 h
Un efectiu del cos d’extinció és evacuat a l’hospital de Móra d’Ebre per un cop de calor
S’aixeca el confinament de Bovera i Maials
Un helicòpter bombarder, treballant aquest dijous en el combat contra el foc de la Ribera d'Ebre EFE
Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit Els Bombers descarten estabilitzar l’incendi de Ribera d’Ebre aquesta nit E-mail
Els Bombers de la Generalitat descarten estabilitzar l’incendi de Ribera d’Ebre aquesta nit, per bé que estan a prop d’aconseguir estabilitzar la part sud del flanc dret del foc. El cos d’extinció d’incendis preveu que duri uns quants dies.
L’inspector dels Bombers Antonio Ramos Ramos ha explicat que l’estratègia al llarg del dia ha estat prioritzar el flanc dret per evitar la propagació i contenir l’incendi. Això encara no s’ha aconseguit, per bé que l’evolució és favorable i no es descarta que es pugui aconseguir en les properes hores. S’aprofitaran, en aquest sentit, les condicions climàtiques més favorables durant la nit.
Durant la nit, aprofitant la remissió temporal del vent i la baixada de les temperatures, els 400 efectius que han estat treballant tota la jornada seguiran atacant les flames amb la intenció de fer-lo remetre el màxim possible.
L’objectiu de les properes hores serà “estabilitzar els punts del perímetre que siguin més accessibles”. Tot i això, l’inspector ha estat taxatiu i ha reiterat que l’incendi “no estarà estabilitzat aquesta nit”, i que “durarà uns quants dies”. A més ha assegurat que el foc continua “totalment actiu”.
Ramos ha afegit que l’objectiu que el cos s’havia marcat durant el dia ha aconseguit frenar l’evolució del foc, que ahir acabava la jornada havent cremat prop de 4.000 hectàrees de superfície forestal, i avui ha arribat a les 5.800.
En paral·lel, el conseller d’Interior, Miquel Buch, ha explicat en una atenció als mitjans passades les deu de la nit que un efectiu dels Bombers ha hagut de ser ingressat a l’Hospital de Móra d’Ebre per un cop de calor. “Esperem que es recuperi el més aviat possible”, ha indicat.
Buch ha confirmat que s’ha aixecat el confinament de Bovera (Garrigues) i Maials (Segrià) pels canvis en l’evolució de l’incendi.